02/12/2011 | Administración LocalMunicipal
Cerceda
Secretaría
Regulamento da escola municipal infantil “Os Pillabáns” de Cerceda

Finalizado o prazo de información pública sen que se teñan presentadas alegacións, enténdese aprobada definitivamente a modificación do Regulamento da Escola Infantil Municipal “Os Pillabáns”, polo que en cumprimento do establecido no artigo 70.2 da Lei 7/1985, de 2 de abril, Reguladora das Bases de Réxime Local, publícase o texto consolidado para unha maior seguridade xurídica, e unha vez publicado entrará en vigor transcorrido o prazo previsto no art.65.2 da Lei Reguladora das Bases do Réxime Local: O presente regulamento ten por obxecto establecer a organización e o funcionamiento da Escola Infantil Municipal “Os Pillabáns” do Concello de Cerceda, asi como promover a participación de todas as persoas implicadas nela, segundo as determinacions da Lei 13/2008, do 13 de decembro, de servizos sociais de Galicia, a Lei 3/1997, do 9 de xuño, galega da familia, da infancia e da adolescencia, a Lei 3/2001, do 30 de xuño, de apoio á familia e á convivencia en Galicia o Decreto 143/2007, de 12 de xullo, polo que se regula o réxime de acreditación e autorización dos programas e dos centros de servizos sociais e no Decreto 329/2005, de 28 de xullo, polo que se regulan os centros de menores de atención á infancia. Constitúe o ámbito de aplicación do presente regulamento a Escola Infantil Municipal “Os Pillabáns” do Concello de Cerceda que se configura como un equipamento diúrno de carácter educativo e asistencial, dirixido ao sector infantil da poboación de ata 3 anos. Os obxectivos da Escola Municipal Os Pillabáns son o desenvolvemento harmónico e integral dos nenos e das nenas e realizar un labor de apoio á función educativa propia da familia, así como facilitar a conciliación da vida familiar coa vida laboral. A escola infantil cumpre unha función eminentemente socio-educativa mediante unha atención integral para garantir o pleno desenvolvemento dos nenos e das nenas, sen distinción de raza, de sexo ou de condición social ou económica. A) Son obxectivos específicos da escola infantil os seguintes: 1. Promover e fomentar o desenvolvemento integral dos e das nenas así como a aprendizaxe das súas habilidades cognitivas e creativas.2. Facilitar a conciliación entre a vida familiar e laboral.3. Facilitar o desenvolvemento dos valores individuais e sociais básicos, nomeadamente a cooperación, a solidariedade, o respecto, a igualdade de xénero etc.4. Acadar un equilibro efectivo satisfactorio.5. Respectar a singularidade e a diversidade de cada neno/a.6. Posibilitar a integración progresiva dos/as nenos/as na cultura do seu medio.7. Crear un ambiente que favoreza o desenvolvemento individual e grupal nas actitudes e nas actividades diarias.8. Facilitar a adquisición progresiva do hábitos de orde, limpeza e conservación dos materiais, facendo un uso axeitado destes.9. Facilitar a integración dos nenos e das nenas con necesidades educativas especiais. B) Estes obxectivos deberán ser desenvolvidos no proxecto educativo do centro.1. Poderán solicitar unha praza na EIM os/as nenos/as con idades comprendidas entre os tres meses no momento da matriculación e os tres anos 2. Que o neno ou a nena teñas a súa residencia establecida na Comunidade Autónoma.3. Para a reserva de praza debe estar ao día no pagamento das cotas mensuais na data de presentación da solicitude.4. No momento do seu ingreso abriráselles un expediente persoal en que constarán, con carácter confidencial, os datos de filiación e sanitarios, o enderezo e os teléfonos de avisos en caso de emerxencia, así como aquelas circunstancias que aconsellen unha atención diferenciada. O procedemento concordará coa normativa autonómica vixente, aplicable en materia de admisión en escolas infantís e o establecido no capítulo II do procedemento de ingreso na escola infantil municipal. As prazas adxudicaranse nesta orde: 1. Reserva de praza ordinaria: co obxecto de darlle continuidade ás prazas adxudicadas no ano anterior, gozan de preferencia para a adxudicación de solicitudes de praza os/as nenos/as matriculados/as no curso anterior sempre que cumpran os requisitos establecidos no artigo 7 deste regulamento.2. Reserva de praza para fillos/as de persoal que preste servizo na Escola Infantil Municipal “Os Pillabáns”: estes terán preferencia na adxudicación de vacantes existentes para o centro onde prestan servizo a nai, o pai, a titora ou o titor legal sobre as persoas solicitantes de novo ingreso.3. Novo ingreso: logo de se adxudicaren as prazas correspondentes ás reservas de praza, as prazas vacantes adxudicaránselles aos solicitantes de novo ingresos segundo a puntuación obtida no baremo que figura no artigo 12 deste regulamento. As persoas interesadas poderán solicitar praza a través dos modelos normalizados recollidos neste regulamento: 9.1. Reserva de praza: As familias con nenos e nenas xa matriculados na – EIM que desexen renovar a praza deberán cubrir a folla de reserva (anexo II) que se acompañará dos xustificantes económicos actualizados, así como calquera outro documento para acreditar un cambio con respecto a situación anterior. As solicitudes presentaranse no Rexistro Xeral – do Concello en horario de oficina no prazo do 15 ao 30 de marzo, ambos os dous días incluídos. Non poderán renovar a praza aquelas persoas que – no momento de realizar a solicitude, manteña mensualidades non pagadas en calquera curso. Cando un irmán ou unha irmá do/a solicitante teña a praza renovada no centro, este será admitido/a automaticamente, sempre que haxa unha vacante no grupo correspondente, cando reúna os requisitos esixidos para o ingreso e cando pertenza a un grupo de idade inferior.9.2. Novo ingreso: A idade mínima de novo ingreso establécese nos tres meses na data de ingreso, agás aquelas situacións especiais que deberán estar acompañadas dos informes dos Servizos Sociais de atención primaria do Concello de residencia. A idade máxima será de tres anos e poderán permanecer na EIM aqueles menores que non teñan cumpridos os 3 anos o 31 de decembro do ano en que se presenta a solicitude. Poderán integrar escolares con discapacidades físicas, psíquicas ou sensoriais en función das dispoñibilidade de recursos humanos e materias axeitados. En ningún caso poderá haber máis dun/dunha neno/a de integración por aula. Para os efectos das ratios, estas prazas contabilízanse como dúas. As solicitudes de praza achegaran, xunto co anexo I, a documentación seguinte: Documentación xustificativa da situación familiar Unha fotocopia do libro de familia. – Unha fotocopia da libro de familia numerosa, se – for o caso. O certificado de convivencia expedido polo – concello de residencia, agás no caso do Concello de Cerceda que se expedirá de oficio. Dita circunstacia poderá ser comprobada pola policia local” Documentación xustificativa da situación económica A declaración do IRPF ou o certificación de – exención, se for o caso. A certificación positiva ou negativa de – prestación económica do INEM, se for o caso. A certificación de ingresos por pensión emitido – polo organismo pagador, se for o caso. O xustificante doutros ingresos ou unha – declaración xurada destes, se for o caso. Os profesionais autónomos/as acreditarán tamén – os pagamentos fraccionados do ano correspondente. As persoas solicitantes de devolución rápida – presentarán a copia da comunicación que lles enviou a Axencia Estatal da Administración Tributaria. As persoas non obrigadas a declarar e que non – solicitan a devolución rápida presentarán certificacións dos datos existentes na Administración que expide a Axencia Estatal da Administración Tributaria. No caso de nulidade matrimonial, de separación – ou de divorcio considerarase a renda de quen exerza a garda e custodia. Outros documentos acreditativos de todas aquelas situacións que, por baremo, sexan susceptibles de puntuación: O xustificante de ocupación ou de desemprego de – ambos os proxenitores, titores ou representantes legais (certificado de empresa, última nómina ou tarxeta do INEM). Un certificado expedido polo organismo – competente sobre o grao de discapacidade e o certificado médico de enfermidade ou deficiencia alegada polos membros da unidade familiar. O ditame do equipo de orientación específico – dependente da Inspección de Educación da Delegación Provincial de Educación e Orientación Universitaria ou doutro organismo correspondente á Administración do Estado ou nas respectivas comunidades autónomas en que se motive a necesidade de integración. O informe dos servizos sociais de atención – primaria do concello de residencia, no suposto de que non sexa necesario por razón da especial situación socioeconómica ou sociofamiliar. A documentación acreditativa de incidencias como – a separación, o divorcio, de abandono do fogar ou xustificante de calquera outra circunstancia sociofamiliar alegada. As persoas admitidas terán que achegar, dentro dos 15 días naturais seguintes á publicación, no taboleiro do Concello e da EIM, da relación definitiva de admitidos/as e da listaxe de espera, a documentación seguinte: Unha copia da tarxeta sanitaria. O certificado médico do/a menor. O carné de vacinacións actualizado. O impreso de domiciliación bancaria. A autorización por escrito das persoas que poden recoller o menor O xustificante de ingreso da cota de matrícula. Non presentar esta documentación entenderase como renuncia á praza. Calquera indicio de cambio non declarado, de distorsión ou de falseamento da situación sociofamiliar, da situación laboral, da situación da vivenda ou da situación económica reflectida na solicitude, poderá dar lugar a que se inicie de oficio un expediente de comprobación dos datos referidos. Coa apertura deste expediente, nomearase un/unha instrutor/a e secretario/a que elaborarán un informe que será obxecto de análise por parte da Comisión de Baremación, de Coordinación e de Seguimento. Poderáselle requirir á persoa solicitante os documentos que se consideren precisos para a resolución do expediente. Só se terán en conta para os efectos de baremación do expediente os extremos alegados cos documentos arriba indicados. Os pais, as nais ou os/as titores/as legais do neno ou da nena presentarán a solicitude para o novo ingresos no modelo oficial recollido no anexo I, dentro do prazo comprendido entre 15 ao 30 de marzo de cada ano, e para a reserva de praza no modelo oficial recollido no anexo II dentro do prazo de 15 ao 30 de abril de cada ano. A solicitude rexistrarase no Concello ou en calquera outro dos modos establecidos na Lei 30/92 do réxime xurídico das administracións publicas e do procedemento administrativo común. Con caracter excepcional, poderanse presentar as solicitudes fóra do prazo establecido nos casos seguintes: Polo nacemento do/a neno/a con posterioridade ao prazo de presentación de solicitudes Polo cambio de residencia da unidade familiar Por outras circunstancias que motivadamente aprecie a Comisión de Baremacion, de Seguimento e de Control. As solicitudes que se presenten fóra de prazo deberán ir xunto coa xustificación acreditativa da circunstancia que a motiva. Así mesmo, estarán condicionadas á existencia de prazas dispoñibles para o grupo de idade do menor. Se a solicitude achegada non reunise todos os requisitos establecidos, requirirase a persoa interesada para que emende a falta de documentación ou acompañe os documentos perceptivos no prazo de 10 días naturais a partir da data de remate de presentación de solicitudes. Se así non o fixese, teráselle por desistido da súa solicitude, logo de resolución. A Comisión de Baremación, de Coordinación e de Seguimento estará formada polos seguintes membros: Presidente/a: traballadora social. Secretaria: a da corporación ou funcionario/a en quen delegue (con voz e sen voto) Vogais: Un representante do departamento de Servizos Sociais A interventora do Concello ou funcionario/a en quen delegue A directora da EIM. Un representante dos pais/nais dos menores, debidamente acreditado, e elixido/a por sorteo ante a/o secretaria/o do Concello. Elixiranse por curso un titular e dous suplentes. As competencias da comisión son as seguintes: Velar polo cumprimento do proceso de ingreso. Velar pola aplicación do baremo no proceso de admisión. Aplicar a contía que se debe aboar ou a exención que se aplicará en cada suposto en función do que dispoña a ordenanza fiscal reguladora. Fará pública a relación provisional, coa puntuación obtida de admitidos e excluídos. Esta relación expoñerase na EIM e no Concello. Propoñerlle ao Organo competente as solicitudes de ingresos. Dar conta á Comisión Educativa das altas e das baixa que se produzan. Artigo 12. Baremo de admisión. A selección das solicitudes efectuarase en función da puntuación acadada segundo o baremo establecido pola Vicepresidencia da Igualdade e do Benestar da Xunta de Galicia, mediante o que se avaliarán os factores socioeconómicos; daráselle prioridade á renda máis baixa no caso de igual puntuación. Terán preferencia as solicitudes de xornada completa (continuada ou partida) e as de atención con servizo de comedor. Enténdese por unidade familiar a formada polo pai/nai, titor/a, fillos/as menores de 18 anos ou fillos/as maiores de dezaoito anos con minusvalías superiores ao 33%. Están a cargo da unidade familiar as persoas que, ao convivir no mesmo domicilio, teñen uns ingresos inferiores ao Indicador Público da Renda de Efectos Múltiples (IPREM) vixente. Para os efectos deste regulamento enténdese por familia monoparental A Comisión de Baremación será competente para efectuar a proposta inicial de cualificación e fará pública a relación provisional, coa puntuación obtida, de admitidos/as e excluídos/as; a resolución corresponderalle ao Organos Competente. Esta resolución exporase no taboleiro de anuncios do Casa de Concello, no taboleiro de anuncios da EIM e poderase consultar na páxina web do concello http://www.cerceda.esAs persoas solicitantes que o desexen poderán efectuar as reclamacións debidamente documentadas que estimen oportunas no prazo de 10 días naturais que contarán dende a data de publicación da relación provisional, segundo a Lei 30/92 do réxime xurídico das administracións públicas e do procedemento administrativo común. Estas reclamacións entenderanse resoltas coa publicación da listaxe definitiva. Logo de que a Comisión estude todas as reclamacións presentadas e resoltas, publicarase a relación definitiva de admitidos/as e a listaxe de espera no taboleiro do Concello e no da EIM, coa puntuación obtida, tamén se poderá consultar na paxina web do Concello. A resolución tamén será notificada aos interesados/as de acordo co establecido na Lei 30/1992, de 26 de novembro, de procedemento administrativo común. Contra esta resolución, que esgota a vía administrativa, poderse interpor potestativamente o recurso de reposición no prazo dun mes ante o Alcalde do Concello de Cerceda. Todo isto sen perxuizo de que se interpoña calquera outro recurso que estime pertinente en defensa dos seus intereses. As persoas solicitantes disporán dun prazo de 15 días naturais dende a data de notificación de concesión de praz, para confirmar a súa praza e formalizar a matrícula. Se, despois de rematar este período, non se formalizase a matrícula, decaerá do dereito á praza obtida. As vacantes que se vaian producindo ao longo do curso serán cubertas por rigorosa orde de puntuación entre os/as solicitantes da listaxe de espera. As prazas que, sen causa xustificada, non se atopen cubertas aos 15 días de se iniciar o curso, consideraranse como vacantes. No caso de que se produzan vacantes e se atope esgotada a listaxe de espera, aceptaranse as solicitudes por orde de rexistro de entrada. Causarase baixa na EIM por calquera das seguintes circunstancias: Por cumprir a idade máxima de permanencia na EIM. Por unha solicitude dos pais/nais ou titores legais Por non pagar a cota establecida durante dous meses consecutivos ou tres alternos. Pola comprobación de falsidade na documentación dos datos achegados. Pola incompatibilidade ou inadaptación absoluta para permanecer no centro. Pola falta de asistencia continuada durante un mes sen causa xustificada. Polo incumprimento reiterado das normas de réxime interno da EIM. As baixas, as incompatibilidades ou as inadaptacións serán resoltas pola Comisión de Coordinación, de Seguimento e de Valoración de selección de solicitudes de ingreso. Unha vez oídas as persoas interesadas, emitirase o informe de conclusións. As baixas producidas cubriranse coas solicitudes que quedasen na listaxe de espera en cada grupo de idade, por rigorosa orde de puntuación.1. A EIM poderá permanecer aberta 12 meses ao ano (agás os días declarados inhábiles), de luns a venres, ambos incluídos, de oitos a vinte horas.2. A EIM pechará: a) Os sábados e domingos b) Os días festivos de ámbito nacional, autonómico e local.3. O horario dos meses de xullo e agosto (de non haber máis de un 30 % de nenos/as pola tarde) a escola infantil pechará ás 16.00 horas.4. A escola pechará ás 15.00 horas os seguintes dás: 24 e 31 de decembro.5. Os horarios nos que se poden matricular os nenos/as son os seguintes: a) Xornada partida de mañá: 9.00 a 13.00 horas b) Xornada intensiva: 8.00 a 16.00 c) Xornada partida de tarde: 16.00 a 20.00 horas Os pais/nais, titores ou respresentantes legais, terán que elixir algún dos horarios anteriores, podendo ampliar horas, sempre acreditando a necesidade e que non superen as 8 horas de estancia no centro.6. O Concello de Cerceda, publicará anualmente no mes de marzo o calendario do curso seguinte, así como o horario de apertura do centro, que deberá recollerse no plan de centro e proxecto educativo. Tanto o calendario anual como o horario de apertura e peche deberán figurar no taboleiro de anuncios da EIM. Estes poderán ser variados por razón de adecuacións ás necesidades de usuarios/as, á matricula dos nenos/as e recursos dispoñibles.7. Haberá servizo de comedor, aínda que sé é necesario administrar biberóns estes deberán ser traídos polos pais, nais, titores ou representantes legais, así como alimentos especiais (deberá presentarse o correspondente informe ou receita médica) 8. A media maña proporcionaráselle algún producto alimenticio. O menú de cada xornada estará exposto no taboleiro de anuncios, con un prazo dun mes de antelación. Entregaráselle unha copia a cada pai/nai ou titor/a ou representante legal.1. O horario de entrada e saída dos nenos/as na EIM débese caracterizar polo flexibilidade que requiran as necesidades da familia, sempre que non leve consigo alteración das actividades dos demais nenos/as e do normal funcionamento do centro. Non obstante, unha vez acordados na matricula os horarios de entrada e saída dos nenos/as as familias respectaralos. En caso de atrasos reiterados e inxustificados, a dirección do EIM está obrigada a adoptar as medidas oportunas poñéndoo en coñecemento do Concello, con proposta razoada das medidas correctoras a adoptar para a súa aprobación. Para o bo funcionamento do centro os nenos/as terán que estar antes das 10.00 horas e non serán recollidos ata as 13.00 horas, agás causa de urxencia xustificada.2. So se poderán facer modificacións de horario ao longo do curso escolar, por circunstancias debidamente acreditadas. Que será presentada no rexistro do Concello de Cerceda. A proposta de modificación de dito horario será aprobada ou denegada polo Órgano competente, en función do horario dispoñible e da necesidade acreditada. Non se aprobarán reduccións de xornadas. A modificación de horario, no caso de ser aprobada, será a partir do primeiro día do seguinte ao mes da solicitude.3. O horario máximo de permanencia dos nenos/as na EIM será con caracter xeral de oito horas diarias, agás causas excepcionais e convenientemente xustificadas, a valorar polo/a director/a da EIM e o equipo de servizos sociais municipal, que elevarán proposta razoada para resolución do organo competente, na que se indicará a ampliación do sobredito horario.4. Sempre que as circunstancias familiares do neno/a obriguen a permanecer máis das oito horas estipuladas, fomentarse que os pais, nais e titores/as ou representantes legais se fagan cargo do neno/a ao longo da xornada no tempo que dispoñan libre, co fin de fomentar as relacións paterno-filiais.5. Ao remate de cada xornada os nenos/as serán entregados aos seus pais, nais, titores ou representantes legais. Nos casos no que estes autoricen á dirección da EIM para entregar o neno/a a outra persoa, esta deberá ser debidamente identificada.6. Os/as usuarios/as poderán asistir ao centro un máximo de 11 meses dentro do período de setembro a agosto do ano seguinte. O mes de vacacións será comunicado por escrito no rexistro do Concello de Cerceda.7. No caso de uso eventual do comedor os nenos/as que fagan uso habitual del, deberano comunicar antes das 9.00 horas ou o día antes, aboando a cota establecida para días soltos. Por causas debidamente xustificadas pódese admitir a asistencia do/a neno/a os 12 meses. Es tales circunstancias deberán formular unha solicitude motivada e aportando a documentación xustificativa, cunha antelación mínima dun mes, que será autorizada pola comisión de baremación. Farase unha incorporación progresiva dos nenos/as de novo ingreso na EIM, sempre que as posibilidades profesionais o permitan. A primeira semana o neno/a permanecerá como máximo unha hora no centro. A partires da primeira semana, será a educadora responsable a que indique os incrementos de horario. Os pais/nais, titores/as ou representantes legais dos/as nenos/as poderán ser recibidos/as de conformidade co horario establecido para tal fin e sempre e cando non dificulten a boa marcha do centro. Os nenos/as poderán realizar as saídas establecidas na programación do curso, previa autorización por escrito por parte dos pais, nais, titores ou representantes legais. Estas saídas teñen por obxecto: Establecer relacións sociais nun ámbito cada vez máis amplo. Establecer vínculos fluídos de relación cos adultos/as e cos seus iguais. Observar e explorar o contorno inmediato cunha actividade de curiosidade. Coñecer algunhas manifestacións culturais do entorno. A relación cos pais, nais, titores/as ou representantes legais, que deberá ser fomentada pola dirección da EIM, ten como principais obxectivos: O intercambio de criterios educativos. A transmisión mutua de información sobre actitudes e comportamentos dos/as nenos/as. Compartir pareceres sobre incidencias, preocupacións, ilusións, actividades, etc. Tras a consulta co equipo técnico da EIM a dirección poñerá en coñecemento dos pais, nais, titores/as, do seu fillo/a, ou coa dirección de conformidade co horario establecido para tal fin, sempre a cando non dificulte a boa marcha da EIM. Co fin de garantir a necesaria cooperación cos pais, nais, titores/as ou representantes legais dos nenos/as, realizaranse reunións xerais e de grupo, segundo a natureza dos temas que se vaian tratar que terán lugar nas dependencia da EIM, logo da convocatoria por escrito. A periodicidade destas reunións será a seguinte: Unha reunión xerais, coincidindo co inicio do curso En todo caso, a dirección da EIM informará por escrito ao principio do curso dos horarios de atención e información aos pais, nais, titores/as ou representantes legais dos nenas/os. A EIM terá un libro de reclamacións a disposición dos usuarios/as. A dirección do centro poñerá en coñecemento do concello o contido das reclamacións no prazo máximo de tres días contados a partir da súa presentación, agás nos caos en se requira unha comunicación inmediata.1. Todos os nenos/as da EIM estarán cubertos por un seguro escolar de pagamento obrigatorio e non prorrateable (incluído no prezo da matricula). 2. Os nenos/as deberán acudir á EIM en condicións correctas de sáude e hixiene.3. Non serán admitidos na EIM os nenos/as que padezan enfermidades infectocontaxiosas. A aparición de desta enfermidades deberá ser comunicada polos pais, nais, titores/as ou representantes legais á dirección do centro, mediante informe médico, que, a súa vez, o poñerá en coñecemento do concello de Cerceda.4. No caso de enfermidade ou accidente sobrevido na EIM, despois das primeiras atencións “in situ” e, á maior brevidade posíbel, poñerase a dita circunstancia en coñecemento dos pais, nais, titores/as ou representantes legais do neno/a e, se é o caso, garantirase que o neno/a reciba a atención médica axeitada.5. Cando se produza a falta de asistencia á EIM por un período superior a 3 días, debido a enfermidade ou outras circunstancias, os pais, nais, titores/as ou representantes legais deberán comunicar este feito á dirección da EIM.6. Nos casos nos que se deban administrar medicinas aos nenos/as, deberán ir acompañados da receita médica, actualizada á data do tratamento, na que constará o nome do neno/a, o nome do medicamento, forma, dose e periodicidade na administración. Non se lles administrará ningunha medicación que non veña acompañada así mesmo da autorización por escrito dos pais/nais, titores/as ou representantes legais indicando as horas de administración da dose correspondente.7. Todos os nenos/as que usen cueiros deberán traer un paquete e un bote de toalliñas, que deberán repoñerse cando sexa preciso. Serán cambiados na medida que o precisen.8. Os nenos/as terán sempre unha muda de reposto, para cambialos por motivos de hixiene.9. Os/as nenos/as deberán traer un mandilón, a partir dos dous anos.10. En caso de enfermidade, deberá deixar á nena/o na casa, cando teña febre, diarrea, vómitos ou enfermidade contaxiosa (rubéola, orellóns, xarampón, etc.). No caso de ter piollos a nena/o quedará na casa até que queden eliminados. De aparecerlle calquera destes síntomas no propio centro, será posto en coñecemento dos pais/nais.11. As nenas/os deberán vir á EIM con roupa que lles permita moverse con comodidade, evitando en todo caso obxectos perigosos como cadeas, pulseiras, etc. Os nenos/as mudaranse unicamente, nos casos en o precisen por condicións de hixiene.12. Os pais/nais, titores/as ou representantes legais, deberán entregar na EIM para cada neno e nena: a) Unha muda completa, interior e exterior b) Un gorra co nome do cativo/a c) Un botelliín de auga, a pedimento das educadores/as d) Pañuelos de papel e) Cueiros, toallitas e crema balsámica, no caso de empregala. f) Sueros nasais, para nenos/as de 0 a 2 anos g) Dous chupetes, no caso de empregalos h) Biberón, de selo caso i) Cepillo e pasta de dentes, a partir dos dous anos j) Mandilón, a partir dos dous anos. No momento en que precise de reposición será comunicado aos pais/nais/titores/as, representantes ou legais.1. A EIM publicará no taboleiro de anuncios e/ou facilitará aos pais/nais unha relación mensual dos menús previstos, os cales proporcionarán unha dieta sa, equilibrada e axeitada para os distintos grupos de idade, que serán revisados periodicamente pola Consellería de sanidade nas inspeccións.2. A EIM prestará un especial coidado en atender os casos nos que a/o neno/a, en razón das súas circunstancias persoais, deba recibir alimentos de forma ou en horarios específicos, sen prexuízo de que estes deban ser facilitados pola familia.3. A EIM prestará atención psicopedagóxica naqueles casos que se requira, en función da dispoñibilidade de recursos. Incluirá diagnose dos casos, seguimento, e orientación a docentes.4. Os horarios do comedor serán os seguintes: Almorzos: dende as 8.00 ata 9.00 horas, fora desta hora non se servirán almorzos Xantar: o horario de comidas dos bebés dependerá do seu ritmo biolóxico. Os demais nenos/as comerán as 12.30 horas. As merendas sérvense ás 17.00 horas 5. Os/as nenos/as non poderán levar lambetas a EIM. Aconsellase que os nenos/as non leven obxectos de valor (pulserias, aneis.) a EIM. No caso de perda ou estrago, o centro e o concello quedará excluído de toda a responsabilidade. E convinte que os nenos/as non leven xoguetes da casa. En calquera caso a EIM e o concello non se fai responsable deles. A programación concretarase no Plan de Centro que conterá o Proxecto Educativo e Curricular anual da EIM, debéndoselle remitir con anterioridade ao 30 de outubro de cada ano ao Concello de Cerceda, para a súa conformidade, sen prexuízo da súa remisión aos organismos competentes. Cada grupo de nenos/as terá un responsábel que formará parte do equipo técnico da EIM, participará na elaboración, a execución e a avaliación dos programas individuais e colectivos que se establezan para o desenvolvemento integral dos nenos/as, e terá a responsabilidade do grupo asignado. Os responsábeis de grupo cooperarán cos pais, nais, titores/as ou representantes legais dos nenos/as asignados ao seu grupo, informándoos con periodicidade. De ser o caso, supervisarán ao persoal en prácticas que teñan asignado. A asignación dos responsables para os diferentes grupos recaerá na dirección da EIM, logo de consultar ó equipo técnico. A dita asignación farase de acordo cos criterios establecidos no proxecto educativo da EIM, procurando que o responsable do grupo asuma o mesmo grupo de nenos/as de anos anteriores Plan de prevención de risco, emerxencia e saúde, baseado na normativa vixente a EIM elaborará co asesoramento técnico dunha empresa, especialista na materia, que se complementará con medidas a adoptar nos casos de emerxencia. O equipo técnico colaborará na súa redacción. Este Plan garantirá unha metodoloxía preventiva fundamentalmente, que manterá dispositivos contrastados e activados periodicamente para comprobar a súa operatividade A EIM promoverá, dentro das súas posibilidades, a integración dos nenos/as con necesidades educativas especiais, sempre e cando conte cos recursos materiais e humanos adecuados.2. Nestes casos requirirase o informe previo dos equipos de valoración e orientación correspondentes, dependentes da Vicepresidencia da Igualdade e do Benestar (ou doutros equipos especializados) sobre o grao de discapacidade e/ou a súa necesidade de integración.3. Poderán integrarse nenos e nenas con discapacidades físicas, psíquicas ou sensoriais, estando o ingreso supeditado á existencia de condicións estructurais idóneas e de persoal adecuado e suficiente no cadro de persoal do centro. En ningún caso poderá haber máis dun neno/a de integración por aula. A efectos de ratio, estas prazas contabilizaranse como dous. Núm. de unidades: 3. Primeiro ciclo de Educación Infantil: 0 a 3 anos. No caso de non existir demanda suficiente para formar un ou varios grupos do mesmo nivel de idade, os/as nenos/as poderán ser agrupados conforme á seguinte proporción adulta/o – neno: – Grupos formados por nenos/as de ata 2 anos: 1/10 – Grupos formados por nenos/as de idades comprendidas no tramo 0-3: 1/15 O pagamento das tarifas regulado pola ordenanza fiscal correspondente será mensual e deberanas aboar os interesados/as nos 10 primeiros días de cada mes. A tarifa da matrícula aboarase xunto coa documentación a presentar polos pais e nais no prazo de quince días a partir da notificación de admisión. A tarifa da matrícula aboarase xunto coa documentación a presentar polos pais e nais no prazo de quince días a partir da notificación de admisión. A tarifa da matriucla aboarase xunto coa primeira mensualidade. A dirección da EIM fomentará a colaboración das nais, pais e titores/as legais, así coma a súa participación nos órganos colexiados e os contactos e reunións do persoal con eles. Para garantir a axeitada participación dos pais/nais, serán de aplicación xeral as seguintes normas: 1. Ao comezo do curso a dirección da EIM informará aos órganos de representación da asociación dos programas e actividades que se desenvolverán, da normativa establecida en relación co centro e cantos aspectos poidan resultar do seu interese.2. No caso de discrepancias referentes a aspectos do funcionamento da EIM, a asociación poderá dar traslado delas ao Concello de Cerceda. Os pais, nais, titores/as e representantes legais terán dereito a solicitar canta información precisen sobre a atención recibida polos nenos/as. Artigo 37. A lingua. O galego, como lingua oficial en Galicia, será a lingua vehicular da EIM. En calquera caso estimularase o coñecemento e utilización da lingua galega, Non obstante, atenderase de xeito individualizado a aqueles nenos/as do grupo que non teñan coñecemento suficiente da lingua materna predominante.1. A EIM programará actividades para promover a igualdade entre os nenos/as e evitar os comportamentos e as actividades discriminatorias por razón de sexo. As ditas actividades reflectiranse nos proxectos educativos e curriculares.2. A EIM poñerá especial coidado en revisar aqueles materiais e ilustracións que se utilicen como instrumentos de traballo.3. A EIM utilizará unha linguaxe non sexista nin discriminatoria, tanto na atención ás usuarias/os, como en toda a documentación interna e/ou externa.4. A EIM prestará especial atención ao fomento da interculturalidade como instrumento de superación das desigualdades, inxustizas, prexuízos e racismo. A utilización da EIM do Concello de Cerceda, conlevarán o pagamento en concepto de asistencia infantil (estancia) e servizo de comedor. O pagamento será mensual, dentro dos 10 primeiros días do mes. Non se aboará a tarifa que corresponda ao mes de vacacións. Se por calquera motivo o centro permanece pechado durante un período superior a días quince días, non se abonará a tarifa correspondente a ese período. A non asistencia do usuario durante un período determinado non supón reducción da tarifa. A falta de asistencia debidamente xustificada suporá a suspensión da cota a partir do 1º día do 2º mes natural seguinte a data de ausencia. A duración da suspensión será do 1ª día natural seguinte a data de incorporación ( as reincorporacións a partir do 15 de cada mes suporán o desconto do 50% da cota). A matrícula e mais o seguro abonarase no mes de xullo no momento da matricula, no caso de matriculas fora de prazo, dentro dos 15 días despois da notificación da concesión de praza Por ampliación de horario: levará consigo o abono da diferencia da tarifa mensual. Os dereitos dos usuarios/a serán os seguintes: Acceso ao centro e a recibir información sen discriminación, por razón de nacionalidade, sexo, raza, relixión, ideoloxía ou calquera outra condición ou circunstancia persoal ou social. A consideración no trato, debida á dignidade da persoa, tanto por parte do persoal do centro como dos demais usuarios e usuarias. Ao sixilo profesional sobre os datos do seu historial sanitario e socio familiar. A realizar saídas ao exterior, sempre e cando os menores vaian acompañados por unha persoa adulta responsable, e sempre con autorización escrita por parte dos seus pais ou representantes legais. Á intimidade persoal en función das condicións estructurais do centro. A unha asistencia individualizada acorde coas súas necesidades específicas. A que se lle facilite o acceso a todas as necesidades persoais que sexan precisas para acadar o seu desenvolvemento integral. A deixar de utilizar os servizos ou abandonar o centro por vontade propia. A que se lle facilite o acceso á atención social, sanitaria, educación, cultural e, en xeral a todas as necesidades persoais que sexan precisas para acadar o seu desenvolvemento integral. A asociárense co obxecto de favorecer a súa participación na programación e no desenvolvemento de actividades do centro. Para o desempeño destes fins a dirección do centro prestará á asociación de pais e nais un local para as súas reunións sempre e cando non se perturbe o normal funcionamento das actividades. Para isto abondará cunha comunicación da convocatoria da reunión ao director do centro, con 48 horas de antelación. A seren informados de xeito comprensible das medidas adoptadas respecto deles e a pediren explicación de canto afecte á súa propia educación. A seren educados para a comprensión, a tolerancia e a convivencia democrática, posibilitándolles que poidan facer uso das súas opcións de xeito libre e persoal. A participación dos pais/nais/titores nas actividades educativas {como festas escolares,(magostos, Nadal, Entroido,.)}, ou colaboración para preparar actividades dos nenos e nenas. As obrigas dos/as usuarios/as serán os que seguen: Cumprir as normas que estableza o centro para o seu bo funcionamento recollidas no presente regulamento. Manter e observar unha conducta inspirada no mutuo respecto, tolerancia e colaboración, encamiñada a facilitar unha mellor convivencia. Participar na vida do centro, de acordo co que se dispoña neste regulamento. É un órgano unipersoal coas seguintes funcións: Elaborar a programación xeral e a memoria anual, xunto co equipo técnico. Dinamizar a elaboración do proxecto educativo da escola e da proposta pedagóxica en colaboración directa co persoal educativo e responsabilizarse de presentar os dous documentos perante a comisión educativa. Organizar e supervisar o traballo de todo o persoal da escola Autorizar actuacións extraordinarias para o normal desenvolvemento da escola. Convocar e presidir reunións do persoal, así como executar e facer cumprir os acordos adoptados nestas. Prestar atención personalizada aos/as usuarios/as, tanto a través do desempeño da función educativa como directiva. Canalizar e coordinar as relacións coas familias estimulando e garantindo a súa participación na vida da escola. Comunicar a coordinadora de servizos sociais as incidencias relativas ás necesidades de mantemento da escola, baixas de persoal, necesidades materiais e calquera outra circunstancia que afecte ao ordinario funcionamento desta. Exercer a gardas das/dos menores usuarios/as da escola acorde co previsto na lexislación vixente. Supervisar, coordinar e facer cumprir o correcto desenvolvemento das actividades programadas. Cumprir e facer cumprir o marco lexislativo vixente para a infancia, e de xeito específico de ámbito educativo, así como o regulamento de réxime interior da escola infantil. Participar en actividades de formación e promover a formación continua do persoal. Representar a escola. Convocar a presidir a comisión educativa da escoola. A súa composición será a seguinte: Concelleiro de servizos sociais 1 Tecnico/a de servizos sociais Director/a da escola infantil Educadores/as do centro. Un/unha representante dos pais/nais ou titores/as. A comisión educativa terá as seguintes competencias: Elaborar o proxecto educativo da escola e a programación anual de actividades, Facer o seguimiento da programación da escola e do proceso educativo grupal e individual. Supervisar o desenvolvemento da proposta pedagóxica incluída no proxecto educativo da escola. Aplicar o presente regulamento, así como propoñer a revisión e actuación ao concello. a) Do director/a. Correspóndelles as funcións descritas no presente regulamento. b) Do persoal de atención directa aos nenos e nenas: Mestres/as, educadoras/es O persoal educativo terá as seguintes funcións: Colaborar coa dirección na elaboración e actualización do proxecto educativo e da proposta pedagóxica do centro. Fixar os criterios para o seguimento e a avaliación destes documentos. Realizar as funcións educativas incluídas na lexislación vixente para o ciclo educativo, no referente ao desenvolvemento dos nenos e das nenas, á preparación e o deseño de propostas pedagóxicas, coordinación coas familias, hixiene, alimentación e sono dos menores, organización dos espazos e materiais pedagóxicos, etc… Establecer criterios xerais aos que deben adaptarse as intervencións educativas de cada un dos grupos de idade. Participar nas actividades de formación permanente Prestar especial atención ao período de adaptación. Avaliar o funcionamento e a organización da escola e propor iniciativas para a mellora do seu funcionamento ante a dirección desta. No marco destas funcións os/as mestres/as exercerán un papel de coordinación e animación da acción da acción educativa. c) Do persoal de limpeza e cociña As funcións do persoal de limpeza e cociña serán as seguintes: Orde, distribución e mantemento dos materiais encomendados. Encargados/as da lavandería. Limpeza do centro, cociña e comedor. Encargados/as da preparación dos menús, supervisados pola Consellería de Sanidade e da súa preparación. O bo estado dos alimentos será garantido polos controis específicos e pola análise de perigos e puntos de control críticos (APPCC) e supervisados pola Consellería de sanidade. Recibir regularmente información da marcha e do funcionamento do centro, a través do director/a responsable. Presentar propostas que contribúan a mellorar o funcionamento do centro e a atención prestada aos menores. Desenvolver as súas funcións educativas segundo o seu criterio persoal, sempre que se axusten ao proxecto educativo e á programación anual do centro. A que se lle proporcionen dentro das posibilidades do centro os instrumentos e medios precisos para desenvolver as súas funcións axeitadamente en beneficio dos menores atendidos. Cumprir e facer cumprir de acordo coas súas funcións o presente regulamento. Velar polo respecto aos dereitos dos menores recollidos no presente regulamento e aqueles outros recoñecidos na lexislación vixente. Gardar estricta confidencialidade sobre os datos persoais dos menores aos que teñan acceso en razón das súas funcións. Cumprimento das tarefas e responsabilidades derivadas do seu posto de traballo. As nais, pais ou titores/as legais dos nenos/as achegarán os complementos necesarios para a nutrición e para o coidado dos/as nenos/as (leite, biberóns, cueiros). Este regulamento completarase coa ordenanza fiscal reguladora de tarifas da EIM que será aprobada por acordo plenario do Concello de Cerceda. As normas de réxime interno a elaborar polo equipo técnico da EIM desenvolverán o presente regulamento en todos aqueles aspectos non contemplados neste documento ou no Plan de Centros. Facúltase ao Sr. Alcalde-Presidente do Concello de Cerceda a ditar cantas disposicións sexan necesarias para o desenvolvemento do presente regulamento. En concreto, no presente ano 2008, o prazo de apertura para a presentación de solicitudes de matrícula na EIM do Concello de Cerceda, será aprobada polo Sr. Alcalde-Presidente mediante o correspondente decreto. O resto dos anos o prazo de apertura para matrícula axustarase ao establecido no presente regulamento.” Cerceda, 9 de novembro de 2011 O Alcalde-Presidente José García Liñares